Putin a promulgat, de asemenea, cu prilejul zilei de 8 martie, un decret pentru graţierea a 52 de femei condamnate şi efectuând pedepse cu închisoarea, dintre care unele au părinţi militari.
În discursul său, preşedintele rus a declarat că aduce un omagiu în special "femeilor care se află în zona operaţiunii militare speciale" în Ucraina şi care "îndeplinesc misiuni de luptă".
Potrivit ministrului apărării, Serghei Şoigu, peste 300.000 de femei "activează în forţele armate" ruse.
Anul trecut, el a precizat că 1.100 dintre ele "luptă" în Ucraina, altele ocupând funcţii de susţinere.
Într-un alt mesaj video de vineri, Şoigu le-a mulţumit mamelor soldaţilor care luptă în Ucraina. "Aţi crescut patrioţi adevăraţi şi curajoşi apărători ai patriei", a declarat el.
În aceste ultime săptămâni, un grup restrâns de soţii ale soldaţilor mobilizaţi au organizat manifestaţii în faţa Kremlinului pentru a cere ca soţii lor să fie retraşi de pe front şi rechemaţi din Ucraina, notează AFP.